КРИТЕРИИ ЗА ПРИОРИТЕТ
 Частта от общия брой хектари на разположение за нови насаждения, които държавите членки са решили да разпределят на национално равнище в съответствие с избраните критерии за приоритет съгласно член 3, буква б), подточка ii), се разпределя между отделните отговарящи на условията заявления по следния начин:
 а)
 Държавите членки избират критериите за приоритет на национално равнище и могат да ги смятат за еднакво важни или да им придават различна тежест. Държавите членки могат да прилагат тези тежести еднакво на национално равнище или да ги променят в зависимост от географския район на територията на държавата членка.
 Когато държавите членки придават еднаква важност на всички избрани на национално равнище критерии, всеки един от тях добива стойност едно (1).
 Когато държавите членки придават различна тежест на избраните на национално равнище критерии, всеки един от тях добива стойност между нула (0) и едно (1) и сумата от всички отделни стойности трябва винаги да бъде равна на едно (1).
 Когато тежестта на критериите варира според географския район на територията на държавата членка, всеки един от тях добива стойност между нула (0) и едно (1) във всеки един от районите. В такъв случай сумата от всички отделни тежести на избраните критерии за всеки един от районите трябва винаги да е равна на едно (1).
 б)
 Държавите членки оценяват всяко отделно заявление, което отговаря на условията, въз основа на това дали съответства на избраните критерии за приоритет. За да се оцени това ниво на това съответствие с всеки от критериите за приоритет, държавите членки установяват единна скала на национално равнище, въз основа на която се присъждат определен брой точки на всяко заявление във връзка с всеки от тези критерии.
 Единната скала предварително дефинира броя на точките, които ще се разпределят по отношение на нивото на съответствие с всеки от критериите, и уточнява също броя на точките, които ще се разпределят по отношение на всеки от елементите на всеки отделен критерий.
 в)
 Държавите членки установяват система за класиране на отделните заявления на национално равнище въз основа на общия брой точки, получени от всяко отделно заявление въз основа съответно на съответствието или на нивото на съответствие, посочено в буква б) и, когато това е приложимо, на важността на критериите, посочена в буква а). За тази цел се използва следната формула:
 Pt = W1 * Pt1 + W2 * Pt2 + ... + Wn * Ptn
 Pt
 =
 общ брой точки на конкретно отделно заявление
 W1, W2..., Wn
 =
 тежест на критерии 1, 2, ..., n
 Pt1, Pt2..., Ptn
 =
 ниво на съответствие на заявлението с критерии 1, 2, ... n
 В районите с тежест нула за всички критерии за приоритет всички заявления, които отговарят на условията, получават максималната стойност в скалата, що се отнася до нивото на съответствие.
 г)
 Държавите членки издават разрешения на отделните заявители съгласно класирането, посочено в буква в), и до изчерпването на хектарите, които трябва да бъдат разпределени в съответствие с критериите за приоритет. На всеки отделен заявител се отпуска поисканият от него пълен брой хектари, под формата на разрешения, преди да се